**Notice of Race**

**Klubbmesterskap 2017**

**8-9 september**

**Bodø Seilforening**

Klubbmesterskapet 2017 arrangeres fredag 8 og lørdag 9. september.

Det blir en distanseseilas på fredag, og tre eller fire baneseilaser på lørdag. Vær og værmeldinger vil styre antall, og når de forskjellige seilasene blir avviklet. Vi tar sikte på fortløpende seiling samme dag uten å gå til kai. Nærmere opplysninger vil bli gitt i seilingsbestemmelsene. Langseilasen på fredag og baneseilasene på lørdag teller likt poengmessig.

Det seiles etter Kappseilingsreglene 2017- 2020. Seilingsbestemmelser vil bli lagt ut på Sail Race system senest en uke før start. Seilingsbestemmelsene kan endres frem til skippermøtet fredag. Evt. endringer kunngjøres på skippermøtet.

Skippermøte avholdes kl. 17.00 på fredag og kl. 09.00 på lørdag.

Påmeldingen gjøres på Seilmagasinets” Sail Race System”, og deltageravgiften blir på kr. 300,-. Påmeldingsfristen settes til onsdag 6,september kl. 16.00.

Nærmere info om når påmeldingen åpner kommer på BSF’s hjemmeside og Facebook.

Klasseinndelingen gjøres etter påmeldingsfristens utløp.

Det kreves gyldig målebrev fra Norlys. Alle deltar på eget ansvar, og må ha gyldig forsikring.

Det blir sosialt samvær med premieutdeling på lørdag kveld kl 19.00.

Vi ønsker dere hjertelig velkommen til det vi håper og tror blir en flott helg.